Mir hei üs aui am Fritignamitag uf di zwöi bim Bahnhof z Gasu troffe damit mir zämä mitem Car richtig Wetzikon hei chönne tukerlä. Aber bis aui da si gsi u mr aus im Car verstouet hei ga isches du no chli gange, aber öpe am haubi Drü isches du sowit gsi u mir si ab richtig Wetzikon. Im Car hani du no äs paar Eckdate verzeut aber irgendwie hets niemer so richtig Intressiert aui si i gschspräch verdöift gsi. Mir hei ä  super Fahrt ga äs isch vieu glachet worde u o eis zwöi Bierli hei natürlech nid dörfe fählä ;-) Ig wet da no säge mir si eigetlch nid mit grosse erwartige a di SM eifach dr 6.Platz vo letscht Jahr verteidige aber äs isch du aus ganz angers cho aus mir äm Fritig no dänkt hei. Nach derä lustige u amüsante Carfahrt si mir du öpe am Abe am Sächsi z`Wetzikon acho. Nach däm du mir dr Car usglade hei u d Jungs und Mädels iri Garderobe i beschlag gno hei isch zerschte fueder richtig Ziviuschutzalag mitem Schuttelbus.  Da hei mr du scho di ersti Überraschig erläbt. Mir si öpe mit acht Fanclubs i eim Rum gsi mir hei drmit müessä rächne das mir das Weekend nid so zu sehr vieu schlaf chöme. U de simer zrügg ume zur Ischhaue damit mir dr erst match gägä di Heisse Isä hei chöne ga bestritte u di hei mir du grad soverän mit 1:2 vom Isch putzt das hei du nid aui vo dä gägner grad so chöne aktzeptierä u so isches du no zure rangelei cho u mir hei du bis am Samstig zmittag nid sicher gwüsst öp eine vo üsne Spieler gsperrt wird. Däm  isch du aber zum glück nid so gsi. Nachdäm du d`Spieler früsch duschet si gsi hets gheiss so gö mr mau di Bar ga unsicher mache. Äs hetsech du scho die erste nöiä u aute Fründschafte zämä gfunge u so isches du doch no vei ä gmüetleche abe worde Am Samstig hei mir du chöne uspfuse so guets o gange isch bi däm lärm ir ZSA. Mir wäre no bau um üses zmorge cho da üs niemer informiert het, das mr numme bis am haubi zähni chöi ga ässä zum glück isch das so ä flexible Beizer gsi u het üs du am zähni doch o no öpis  gäJ. Gäge Mittag hets du für üser Jungs u Mädels ume gheisse usrüstig alegä u los ufe Biz ga d Friburg-Sense z schla u lue da mir heissä 1:0 mögä. Nache dä Gruppe spieu si mir du erst gsi vo üserä Gruppe u si du o dementsprächend ine stercheri Gruppe cho ir Zwüscherundi. Zwüsche de jewilige Matche isch du Sünnelä agseti gsi da mir wunderherlechs Wätter hei ga. Ir Zwüscherundi hei mr gägä Lyss äs 0:0, gägä Cocnuts hei mir 2:0 gwunne u gägä Dübedorf hei mir di ersti Niederlag a däm Weekend müessä istecke u  zwar grad ä 3:0. Wo du am Samstig aui Spieu si düre gsi isch klar gsi das mir im Viertufinau stö das hei zwar nid aui vo üs grad kappiert aber het gloub o nid vieu gmacht si hei so du vieu unbeschwärter chönne Spielä. Am Samstig abe isch du gmeinsams Nachtässe ir Festhütte agseit gsi u äs isch auso gar nid so schlächt gsi J. Deu heisech du ume ir Top Bar verdörlet u d Frou Dokter u Ig hei du no ame Lysser dörfe ga d Hand verbinge wüeuim Blöder wis ds Plexiglasschiebe isch id queri cho u d Hand immer me  gschwuä isch worde. Die meiste si du scho rächt früech ume id ZSA zrügg ga UNO extrem spielä, chli laferä u vorauem üses z Trinke vernichte wo mir mitgno hei. Am sunntig isch du nüt gsi mit us pfusä mir hei zerste Spieu scho um di nüni um ga dr Trainer het ir Garderobe no einisch guet uf d Jungs u Mädels igred u när hets gheiss los ab i Viertufinau gägä Olten u mit denä hei mir no ä Rächnig offe ga wüeu si ir Nacht vorhär so ä sou Krach hei gmacht ir ZSA u mir hei ne du zeigt wär der Stercher isch mit 1:0 nach  Penauty hei mir so du gschlage. D Spieler hei eifach nid so a üs Fans dänk uf der Tribüni mir si fasch verzwieflet bim Penauty schiessä aber d Fröid isch natürlech rissig gsi wos du het gheissä nächsti Station Haubfinau irgendwie hei mrs fasch nid chöne gloube aber äs isch so gsi. Wär häti am Fritig nami dänkt mir chömi so wit. Im Haubfinau si mr du uf Arosa troffe dr Favorit vom Turniersieg. Mi het dünkt beid Trainere sige rächt närvös gsi vorem Spieu. U de isch das haubfina los gange mir Fans hei se vor  Tribüne abe agfüret was mir numme hei chöne nach der Reguläre zit isches 1:1 gsi u äs het gheiss ab iz Penauty schiessä. Mir uf dr Tribüni si fasch vergizlet, äs isch es spannents penauty schiessä gsi u am schluss hei mir dr letscht Jährig Meister gschlage ga d Fröid isch gross gsi mir im FINAU eifach hammer. Zwöite Haubfinauspiel isch Heissi Isä gägä Lyss gsi u da si mir natürlech Lyss datchräftig ga ungerstütze wüeu mir hei eifach sie us üsi gägner im Finau wöuä. Dr Finau het du gheissä Fählibrätscher gägä  Lyss für üs ä Troumfinau. Äs isch ä spannende Finau gsi u mir hei du blöderwis 2:3 verlorä aber mir si scho sehr stouz druf gsi das mir Viezemeister si worde u Lyss weiss nächst Jahr gits Revanch J. U de hets du gheisse ab ad Siegererig u när ume mitem Car ab richtig Bärn. Im Car hei mir du no einisch usgibig üse Viezetitu gfieret. Wo mir z Gasu si acho hets gheisse abschid näh aui hei änang no mau ane arvu gno u ig gloub jede hets schad gfunge isch das Weekend scho verbi gsi u wemi nid düsche hei aui chli  ä schwips ga vo däm bösä AukehouJ Mis Fazit vo däm Weekend nöi Fründshafte gschlosse ä super zit gha ä starche uftritt vor Mannschaft u üses Zieu me aus übertroffe. Merci a aui wo si mitcho u i irgenwelcher form a das Hammer Weekend hei bietreit.